શરીરની વધુ કૅર કરતી સ્ત્રીઓ ઉનાળામાં વધુ કપડાં ખરીદે છે
You are here :HOME >> LIFE >> TECHNOLOGY >> શરીરની વધુ કૅર કરતી સ્ત્રીઓ ઉનાળામાં વધુ કપડાં ખરીદે છે
ઉનાળામાં સ્પેશ્યલ શૉપિંગ કરવું પડે છે અને એમાં શંકાને કોઈ સ્થાન નથી. આ વાતને તાજેતરમાં થયેલા એક સર્વેએ પણ પુષ્ટિ આપી છે.
લંડનમાં થયેલો એક સર્વે કહે છે કે બૉડી કૉન્શિયસ સ્ત્રીઓ ઉનાળામાં કપડાં પાછળ સૌથી વધુ પૈસા ખર્ચે છે, જ્યારે મુશ્કેલીથી પાંચ ટકા જેટલી સ્ત્રીઓ ગયા વર્ષનાં કપડાંથી ચલાવી લે છે. ઑનલાઇન શૉપિંગ માટે ડિસ્કાઉન્ટ કૂપન પ્રોવાઇડ કરતી એક કંપનીએ કરેલા સર્વે પ્રમાણે સ્ત્રીઓ ઉનાળામાં વોર્ડરોબ મેકઓવર પાછળ સામાન્ય કરતાં ૧૫ ટકા વધુ ખર્ચે છે.
સર્વેમાં જે સ્ત્રીઓએ ભાગ લીધો હતો તેમણે ખાસ ઉનાળા માટે સ્પેશ્યલ હૉલિડે આઉટફિટ અને બિકિની પાછળ બાકીની સીઝન કરતાં વધુ રકમ ખર્ચી હોવાનું કબૂલ્યું હતું.
શિયાળામાં ઉનાળાની સરખામણીમાં કપડાંની બાબતમાં ઓછો ખચોર્ થાય છે એનું એક કારણ એ પણ છે કે એ સીઝનમાં લોકો જુદાં-જુદાં કપડાં કરતાં એક જ ટકાઉ સ્વેટર કે જૅકેટ ખરીદી લે છે, જ્યારે ઉનાળામાં રોજ નવાં શૉર્ટ અને કમ્ફર્ટેબલ લાગતાં કપડાં પહેરવાનું મન થાય છે જે દેખાય પણ છે અને જ્યારે હૉલિડે માટે શૉપિંગ કરવાની વાત આવે ત્યારે આ ખર્ચમાં અચુક વધારો થાય છે.
વેસ્ટર્ન દેશોમાં ઉનાળાના શૉપિંગ દરમ્યાન સ્ત્રીઓ સૌથી વધુ પૈસા નવી બિકિની પાછળ ખર્ચે છે, કારણ કે આ સીઝનમાં ત્યાં બીચ હૉલિડેનું કલ્ચર વધુ છે.